El capítol V de la Llei 22/2002, de 12 de juliol, de confraries de pescadors, estableix un procediment electoral per al procés d'elecció dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors.
A aquests efectes, l'article 32.5 assenyala que el procediment electoral s'ha d'establir per reglament, i en altres articles del capítol V s'assenyalen, així mateix, les bases a les quals s'ha d'ajustar aquest procediment electoral pel que fa al dret de sufragi actiu i passiu, el cens electoral, l'elecció i l'administració electoral.
El Decret 232/2003, de 23 de setembre, va establir el procediment electoral de les confraries de pescadors i les seves federacions.
En aquest Decret es regula el tipus de representativitat que han de tenir les persones treballadores i empresàries que estan representades als òrgans de govern de confraries, així com un exhaustiu detall del dret a sufragi actiu i passiu, l'organització de l'Administració electoral, el sistema de reclamacions i impugnacions, el procés de votacions i el calendari electoral, i estableix la supletorietat dels estatuts de cada confraria i la normativa electoral general.
L'experiència d'un procés electoral i el transcurs d'un mandat complert de quatre anys aconsella dissenyar un nou marc electoral tenint presents les demandes i necessitats del sector, en el sentit de donar més agilitat i tenir en compte les peculiaritats de les confraries amb menys nombre de persones confrares.
A aquests efectes, la nova regulació del procés electoral té per objecte flexibilitzar el procés, escurçar la seva durada i aconseguir una adequació més gran dels principis electorals al procediment que se segueix per a les eleccions per als òrgans de govern de les confraries de pescadors i de les seves federacions.
D'acord amb l'informe de la Comissió Jurídica Assessora;
Per això, de conformitat amb l'article 61 i següents de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Agricultura, Alimentació i Acció Rural, i d'acord amb el Govern,
El procés d'elecció dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors es regeix per la Llei 22/2002, de 12 de juliol, de confraries de pescadors, per aquest Decret, per les disposicions que el despleguin i pel que estableixin els estatuts de les confraries i de les seves federacions i, supletòriament, per la normativa general electoral.
2.1 Correspon al conseller o a la consellera d'Agricultura, Alimentació i Acció Rural la convocatòria del procés electoral per a la provisió dels càrrecs als òrgans de govern de les confraries de pescadors, les federacions territorials i la Federació Nacional Catalana de Confraries de Pescadors, mitjançant una ordre, publicada al Diari Oficial de la Generalitat de Catalunya, que ha de fixar el calendari de les eleccions.
La publicació de la convocatòria determina l'inici del procés electoral a tots els efectes.
2.2 A les confraries de pescadors on hi hagi persones associades no relacionades amb la flota pesquera, com ara persones mariscadores o teixidores de xarxes, la seva representativitat s'ha de regular d'acord amb els estatuts.
2.3 La representativitat als òrgans de govern de les confraries de pescadors és la que assenyalen l'article 32.4 de la Llei 22/2002, de 12 de juliol, de confraries de pescadors, aquest Decret i el que determinin els estatuts de cada confraria.
2.4 El mandat dels òrgans de govern de les confraries de pescadors, de les seves federacions territorials i de la Federació Nacional Catalana expira transcorreguts quatre anys comptats de la data de la constitució definitiva.
La convocatòria d'eleccions següents s'ha de publicar en una data anterior a l'expiració del mandat i s'ha d'ajustar a la durada del procés electoral.
2.5 Un cop exhaurit el període de mandat, els òrgans de govern cessants restaran en funcions fins a la constitució provisional dels nous òrgans de govern.
Els òrgans de govern constituïts de manera provisional es consideraran a tots els efectes en funcions, mentre no es constitueixin de forma definitiva.
Totes les despeses que generi el procés electoral, excloses les indemnitzacions que poden acreditar les persones membres de la Junta Electoral, seran a càrrec dels mateixos organismes dels quals s'han de renovar els òrgans de govern.
Procés electoral dels òrgans de govern de les confraries de pescadors
4.1 Tenen la condició de persones electores en el procés electoral que regula aquest Decret totes les persones que compleixin els requisits següents:
a) Ser persones treballadores en situació d'alta, o en les situacions assimilades a l'alta d'incapacitat temporal i atur a causa de veda temporal, en una embarcació amb base en l'àmbit de la confraria, o persones representants d'una empresa armadora titular d'embarcacions amb base en l'àmbit de la confraria, o ser persones mariscadores o teixidores de xarxes en actiu en l'àmbit de la confraria.
d) No estar incapacitades o inhabilitades per resolució o sentència judicial ferma per a l'exercici del dret de sufragi actiu.
4.2 Per poder elegir les persones membres del capítol i el patró o la patrona major, les persones electores han de ser membres de la junta general.
4.3 Les persones vocals que representen els armadors i les armadores són escollides pels/per les armadors/es i les persones vocals que representen els treballadors/es són escollides pels/per les treballadors/es de cada sector.
4.4 Tenen la condició d'elegibles les persones que, a més de la condició de persones electores, compleixin els requisits que determina l'article 33.4 de la Llei 22/2002, de 12 de juliol, de confraries de pescadors.
4.5 Per ser membre del capítol o patró o patrona major, cal ser membre de la junta general.
4.6 Als efectes de la presentació de candidatures i de votació, cada part armadora té un vot, independentment del nombre de socis.
Les persones jurídiques i comunitats de béns que siguin titulars d'embarcacions exerciran el dret de sufragi a través del seu representant legal o persona física designada per l'òrgan de govern a aquest efecte.
Les persones copropietàries d'una embarcació exerciran el dret de sufragi a través d'una de les persones copropietàries i es farà constar aquesta delegació per escrit.
Totes aquestes circumstàncies hauran de constar al cens electoral a què fan referència els articles 5.4 i 5.5 d'aquest Decret.
5.1 Un cop publicada l'ordre de convocatòria, el capítol de cada confraria elaborarà l'organigrama i el cens electoral, ordenat per agrupació d'armadors/es i agrupació de treballadors/es, i dins de cada agrupació, pels sectors de la confraria que tenen dret a representació als òrgans de govern, i ho trametrà al Comitè Electoral perquè s'exposi al tauler d'anuncis de la confraria el setè dia posterior al de convocatòria del procés electoral i per un termini de set dies.
Es podran formular reclamacions contra el cens provisional fins al darrer dia de la seva exposició.
Aquestes reclamacions hauran de ser resoltes pel Comitè Electoral en un termini màxim de dos dies.
Contra aquesta resolució es pot interposar recurs davant de la Junta Electoral en un termini màxim de dos dies, la qual haurà d'emetre resolució en un termini de dos dies.
5.2 Al cens electoral hi figuraran totes les dades necessàries perquè les persones físiques i jurídiques puguin exercir el seu dret de sufragi actiu i passiu.
5.3 Quant a les persones físiques, figuraran al cens, en tot cas, les dades següents:
c) La classificació com armador/a o treballador/a.
d) La denominació de la modalitat de pesca en la qual està ubicada.
5.4 Quant a les persones jurídiques i comunitats de béns, figuraran al cens, en tot cas, les dades següents:
c) La identificació del seu representant per exercir tant el dret al sufragi actiu com al passiu.
En el supòsit que la representació del dret de sufragi actiu amb el dret de sufragi passiu no coincideixi s'haurà d'especificar.
d) La classificació com a part armadora.
e) La denominació de la modalitat de pesca en la qual està ubicada.
Les candidatures són individuals a efectes de votació i escrutini i es presenten davant del comitè electoral corresponent en els terminis assenyalats a l'annex d'aquest Decret.
7.1 Les persones candidates han de figurar inscrites al cens de l'agrupació que correspon a cada modalitat per la qual es presenten.
7.2 Les persones candidates han de fer constar en la presentació de les candidatures, de manera precisa i inequívoca, el nom, els cognoms, el DNI, el NIE o passaport i la seva adreça, a efectes de notificacions durant el procés electoral.
8.1 Amb la finalitat de garantir la transparència i l'objectivitat del procés electoral que regula aquest Decret, l'Administració electoral ha d'estar formada per:
a) La Junta Electoral, única per a tot Catalunya.
b) Un comitè electoral per a cada confraria, per a cada federació territorial i per a la Federació Nacional Catalana de Confraries de Pescadors.
c) Una mesa electoral per a cada confraria, per a cada federació territorial, i per a la Federació Nacional Catalana de Confraries de Pescadors.
8.2 La Junta Electoral, que tindrà la seva seu a la Direcció General de Pesca i Acció Marítima del Departament d'Agricultura, Alimentació i Acció Rural està formada pels membres següents:
a) President o presidenta: el director o la directora general de Pesca i Acció Marítima.
b) Vocals: un lletrat o lletrada de l'Assessoria Jurídica del Departament d'Agricultura, Alimentació i Acció Rural; dues persones representants del Departament d'Agricultura, Alimentació i Acció Rural, una de les quals actua com a secretari o secretària; i el secretari o la secretària de la Federació Nacional Catalana de Confraries de Pescadors.
8.3 El comitè electoral de cada confraria de pescadors, que tindrà la seva seu a la mateixa confraria, està format pels membres següents:
a) President o presidenta: el membre de més edat de la confraria.
b) Vocals: l'armador o armadora i el treballador o treballadora amb més antiguitat en la confraria, i l'armador o armadora i el treballador o treballadora amb menys antiguitat en la confraria.
8.4 La mesa electoral de cada confraria de pescadors ubicada a la seva seu està formada pels membres següents:
a) President o presidenta: el membre que segueixi en edat al de més edat de la confraria.
b) Vocals: l'armador o armadora i el treballador o treballadora que segueixin en antiguitat als de més antiguitat en la confraria, i l'armador o armadora i el treballador o treballadora que segueixin en antiguitat als de menys antiguitat en la confraria.
8.5 Les persones integrants dels comitès i les meses electorals de les federacions territorials i de la Federació Nacional Catalana de Confraries de Pescadors, que tindran la seva seu als domicilis de les respectives federacions, es determinen d'acord amb els criteris que estableixen els apartats 3 i 4 d'aquest article, entre els vocals del Ple de cada federació territorial o Federació Nacional Catalana de Confraries de Pescadors.
8.6 Els membres de la Junta Electoral seran designats per resolució del conseller o la consellera d'Agricultura, Alimentació i Acció Rural, que podrà preveure el nomenament de vocals suplents mantenint la representativitat dels vocals titulars.
La suplència del president o la presidenta de la Junta Electoral correspondrà al subdirector o subdirectora general de Pesca i la suplència del secretari o secretària de la Federació Nacional de Confraries de Pescadors correspondrà a un secretari o secretària de les federacions territorials elegit per sorteig.
8.7 La Junta Electoral i els comitès electorals es constituiran en el termini màxim de dos dies posterior a la data de convocatòria i es dissoldran tres mesos després de la proclamació del president o la presidenta de la Federació Nacional Catalana de Confraries de Pescadors.
El capítol haurà de trametre a la Direcció General de Pesca i Acció Marítima, l'endemà del dia de la convocatòria d'eleccions, la relació de persones que han de constituir el comitè electoral, d'acord amb l'article 8.3 d'aquest Decret.
8.8 En els supòsits de confraries amb un nombre de confrares insuficients per constituir la mesa electoral, el comitè electoral realitzarà les funcions de mesa electoral i haurà de comunicar aquesta circumstància a la Junta Electoral com a màxim dos dies abans del dia de la votació.
8.9 En el supòsit que un/a membre dels òrgans que integren l'Administració electoral es presenti com a candidat/ata a les eleccions, serà incompatible per ocupar qualsevol càrrec i serà substituït per qui el segueixi en edat o antiguitat, d'acord amb l'ordre establert als apartats tercer i quart d'aquest article, si es tracta dels comitès electorals o les meses electorals.
En el supòsit de la Junta Electoral, serà substituït, si escau, pels vocals suplents o pel que es nomeni d'acord amb l'apartat sisè d'aquest article.
Són funcions de la Junta Electoral les següents:
a) Vetllar per la coordinació correcta del procés electoral.
b) Nomenar els membres dels comitès electorals.
c) Supervisar i vigilar el compliment de les funcions assignades als comitès electorals.
d) Establir els horaris de votació.
e) Emetre resolució sobre les reclamacions i les consultes que formulen els comitès electorals.
f) Emetre resolució sobre els recursos que es puguin plantejar davant els comitès electorals.
g) Emetre resolució sobre les qüestions del procés electoral que la Llei 22/2002, de 12 de juliol, no determina i sobre les que plantegi la seva interpretació.
Funcions dels comitès electorals
Són funcions dels comitès electorals les següents:
b) Publicar l'organigrama que preveu l'article 5.1 d'aquest Decret, amb comunicació prèvia a la Junta Electoral.
c) Nomenar els membres de les meses electorals.
d) Decidir en primera instància les reclamacions que es puguin plantejar.
f) Rebre escrits i la documentació de presentació de candidats.
h) Tutelar el desenvolupament del procés electoral respectiu.
i) Proclamar els membres electes.
j) Vetllar en tot moment per la legalitat dels comicis.
Funcions de les meses electorals
Són funcions de les meses electorals les següents:
c) Emetre resolució sobre les incidències que es puguin presentar durant les votacions.
12.1 Un cop publicada l'ordre de convocatòria de les eleccions, el capítol ha de trametre a la Direcció General de Pesca i Acció Marítima un pla electoral que ha de contenir:
a) El nombre de membres de la junta general i del capítol.
b) La representativitat i la proporcionalitat de cada sector, tenint en compte el que disposa l'apartat següent.
12.2 Els presidents o les presidentes de les federacions territorials de confraries de pescadors i de la Federació Nacional Catalana de Confraries de Pescadors hauran de trametre, un cop publicada l'ordre de convocatòria, un pla electoral que ha de contenir:
a) El nombre de membres de cada comitè executiu.
12.3 Els òrgans de govern de les confraries de pescadors mantindran la paritat de representació entre la part treballadora i la part empresarial o armadora sempre que sigui possible.
En el supòsit que no ho sigui, el capítol haurà de comunicar el mateix dia de la publicació del cens definitiu aquesta circumstància a la Junta Electoral, la qual emetrà resolució en el termini de dos dies, i poden optar, per garantir la paritat, entre:
b) Igualar el nombre de vocals a elegir en cadascun dels censos en funció del nombre d'electors del cens que en tingui menys.
Tràmits i terminis del procés electoral
13.1 Els terminis establerts per a tot el procés electoral són els que figuren a l'annex d'aquest Decret.
13.2 Als efectes del còmput dels terminis, els dies s'entenen naturals.
Si l'acabament del termini coincideix en dia festiu o diumenge s'entén que finalitza el dia feiner immediatament següent.
Les dates de votació i de constitució dels diferents òrgans de govern sempre seran en dissabte.
Si d'acord amb els terminis del procés electoral, que s'adjunta com a annex d'aquest Decret, el dia fixat per a la votació o constitució no és dissabte, la votació i la constitució respectiva tindran lloc el dissabte següent.
Excepcionalment es podrà determinar, amb la comunicació prèvia del capítol de la confraria a la Junta Electoral, que el dia de la votació sigui el divendres anterior o el diumenge posterior al dia de votació assenyalat amb caràcter ordinari.
La campanya electoral tindrà una durada de deu dies quan la votació se celebri en dissabte.
Quan en aplicació del que estableix l'article 13.2 d'aquest Decret les votacions se celebrin en divendres o diumenge, la campanya electoral s'allargarà o escurçarà un dia respectivament.
Si l'últim dia de la campanya electoral és festiu, no és aplicable la previsió de l'article 13.2 d'aquest Decret per al supòsit que un termini finalitzi en festiu.
En tot cas, en el procés per elegir els membres de la junta general de la confraria de pescadors que regula aquest Decret, la campanya electoral finalitza en tot cas a les 00.00 hores del dia immediatament anterior a la votació.
Documentació a formalitzar durant el procés electoral
15.1 Durant el procés electoral la Junta Electoral haurà de formalitzar la documentació següent:
a) Actes de cada sessió aixecades pel secretari o secretària.
b) Resolució dels recursos o les reclamacions sobre actes dels comitès electorals.
15.2 Durant el procés electoral els comitès electorals hauran de formalitzar la documentació següent:
a) Comunicació a la Junta Electoral de la constitució del comitè.
b) Edicte de publicació del cens provisional i del cens definitiu.
c) Edicte de publicació de l'organigrama.
d) Resolució de les reclamacions efectuades sobre el cens.
e) Acta de proclamació de persones candidates a la junta general i comunicació a la Junta Electoral.
f) Acta de proclamació de persones electes de la junta general i comunicació a la Junta Electoral.
g) Acta de proclamació de persones candidates al capítol i a patró o patrona major i comunicació a la Junta Electoral.
h) Acta de proclamació de persones electes al capítol i a patró o patrona major i comunicació a la Junta Electoral.
i) Actes de cada sessió aixecades pel secretari o secretària.
j) Acta de proclamació de candidats i de proclamació d'electes als òrgans de govern de les federacions territorials i de la Federació Nacional Catalana de Confraries de Pescadors i comunicació a la Junta Electoral.
15.3 Durant el procés electoral les meses electorals hauran de formalitzar la documentació següent:
a) Acta de constitució de la mesa.
b) Acta d'escrutini dels vots emesos.
c) Sobre adreçat al Comitè Electoral que haurà de contenir les actes anteriors.
15.4 Durant el procés electoral els candidats hauran de formalitzar l'escrit de presentació de la candidatura corresponent.
Votació per escollir els membres de la Junta General
16.1 Un cop establerts l'organigrama i la representativitat de cada modalitat de pesca, el dia de la votació els armadors o armadores i els treballadors o treballadores han de votar separadament els seus candidats.
Amb aquesta votació resten elegits com a membres de la junta general el president o la presidenta de l'agrupació d'armadors, el president o la presidenta de l'agrupació de treballadors i els vocals.
16.2 La votació es realitzarà a la mesa electoral ubicada en cada confraria de pescadors.
16.3 La votació es desenvoluparà d'acord amb el pla electoral.
16.4 La mesa electoral es constituirà una hora abans del començament de la votació.
Un cop obert el termini per a la votació, les persones electores es dirigiran a la mesa electoral i, després d'identificar-se degudament, lliuraran al president o presidenta de la mesa el sobre que contindrà el vot.
El president o presidenta introduirà el sobre a l'urna i una persona vocal de la mesa anotarà al cens l'exercici del vot.
16.5 En cap cas no s'admetrà la delegació de vot.
16.6 El mateix dia assenyalat per a la votació, escrutini i proclamació es constituirà provisionalment la junta general de la confraria de pescadors, que esdevindrà definitiva si no s'interposa el recurs a què fa referència l'article 21 d'aquest Decret o, si s'escau, l'endemà de la seva resolució.
Eleccions per elegir les persones membres del capítol
Un cop constituïdes les juntes generals de les confraries de pescadors es procedirà a iniciar la fase d'elecció de les persones membres del capítol.
Les juntes generals elegiran el patró o patrona major i les persones membres del capítol, que es constituirà provisionalment el mateix dia de la seva elecció i proclamació, i esdevindrà definitiva si no s'interposa el recurs a què fa referència l'article 21 d'aquest Decret o, si s'escau, l'endemà de la seva resolució.
Eleccions per escollir els òrgans de govern de les federacions territorials de confraries de pescadors i els òrgans de govern de la Federació Nacional Catalana de Confraries de Pescadors
18.1 L'endemà del dia en què s'hagin constituït definitivament tots els capítols de les confraries de pescadors és el dia en què s'inicia el procés d'eleccions de les persones membres dels comitès executius i presidents o presidentes de les federacions territorials de confraries de pescadors i de la Federació Nacional Catalana de Confraries de Pescadors i, en aquest sentit, s'efectuaran les actuacions següents:
a) Els presidents o presidentes de les federacions territorials de confraries de pescadors convocaran els respectius plens per al segon dissabte següent, en el qual es procedirà a la votació, l'escrutini i la proclamació de persones electes.
Els presidents o presidentes de les federacions territorials seran elegits entre els vocals membres del ple.
Aquest mateix dia es constituiran provisionalment els òrgans de govern de les federacions territorials, i esdevindran definitius si no s'interposa el recurs a què fa referència l'article 21 d'aquest Decret o, si s'escau, l'endemà de la seva resolució.
b) El president o la presidenta de la Federació Nacional Catalana de Confraries de Pescadors convocarà el ple per al tercer dissabte següent al dia de la convocatòria, en el qual es procedirà a la votació, l'escrutini i la proclamació d'electes.
El president o la presidenta de la Federació Nacional Catalana de Confraries de Pescadors serà elegit entre les persones vocals membres del ple.
Aquest mateix dia es constituiran provisionalment els òrgans de govern de la Federació Nacional Catalana de Confraries de Pescadors, els quals esdevindran definitius si no s'interposa el recurs a què fa referència l'article 21 d'aquest Decret o, si s'escau, l'endemà de la seva resolució.
18.2 En cas de vacant, absència, o malaltia d'algun dels presidents o presidentes de les corresponents federacions territorials o de la Federació Nacional Catalana, la convocatòria l'efectuarà el vicepresident o vicepresidenta a qui correspongui cobrir aquesta suplència segons els estatuts.
19.1 Les persones electores que prevegin que en la data de la votació per elegir els membres de la junta general de la confraria respectiva no podran desplaçar-se a la mesa electoral constituïda per exercir el seu dret a vot, poden emetre el seu vot per correu, amb la sol·licitud prèvia al comitè electoral corresponent i d'acord amb els requisits següents:
a) La persona electora sol·licitarà per escrit el seu dret de vot per correu al comitè electoral de la confraria de pescadors a la qual pertanyi, a partir del dia de la convocatòria de les eleccions i fins a quinze dies abans de la votació.
b) La sol·licitud es presentarà personalment, exhibint el DNI davant el secretari o la secretària de la confraria, que la traslladarà al comitè electoral.
c) En cas de malaltia o incapacitat que impedeixi la presentació personal de la sol·licitud, la podrà efectuar, en nom de la persona electora, una persona degudament autoritzada que haurà d'acreditar la seva identitat i la representació mitjançant un document autenticat per notari o cònsol.
19.2 Un cop rebuda la sol·licitud, el comitè electoral de la confraria de pescadors comprovarà la inscripció i realitzarà l'anotació pertinent al cens, a fi que el dia de les eleccions no es realitzi el vot personalment.
19.3 El comitè electoral de la confraria de pescadors trametrà la documentació necessària a la persona electora, per correu certificat, al domicili indicat a la sol·licitud o al que figuri al cens, juntament amb un sobre adreçat a la mesa electoral de la confraria de pescadors corresponent.
19.4 La persona electora introduirà la papereta en el sobre de votació.
Aquest sobre s'introdueix dins del que va adreçat a la mesa electoral i es lliura a la confraria abans de finalitzar el termini que estableix l'apartat 1.a) d'aquest article.
El secretari o secretària de la confraria custodia aquesta documentació fins al dia de la votació.
20.1 L'escrutini es durà a terme mitjançant el procediment següent:
a) Un cop finalitzat el període de votació, s'obrirà l'urna i es procedirà a extreure els sobres de la votació i, un cop oberts, se'n llegirà el contingut en veu alta, s'exhibirà la papereta a les persones presents i s'anotarà el vot corresponent a cada persona candidata.
b) Una vegada finalitzada la lectura de totes les paperetes i efectuat el recompte, el secretari o la secretària de la mesa estendrà acta de l'escrutini, i farà constar el nombre de vots obtingut per cada persona candidata, els vots nuls i els vots en blanc, com també totes les incidències que s'hagin produït al llarg de la votació.
c) L'acta serà signada per totes les persones membres de la mesa.
d) L'acta d'escrutini s'introduirà en un sobre, juntament amb l'acta de constitució de la mesa.
Aquest sobre el signaran les persones membres de la mesa de manera que les signatures es creuin a la part del sobre on posteriorment s'hagi d'obrir, i serà tramès al comitè electoral per tal que procedeixi al recompte definitiu dels vots emesos.
e) Una vegada el comitè electoral corresponent hagi rebut la documentació esmentada a l'apartat anterior, procedirà al recompte definitiu dels vots, proclamarà les persones candidates que hagin obtingut el major nombre de vots i lliurarà immediatament a la Junta Electoral una còpia de les actes d'escrutini i proclamació.
20.2 En cas d'empat entre dues o més persones candidates, preval el més antic a la confraria.
20.3 Als sobres que no hi hagi cap papereta, o als que hi hagi papereta sense assenyalar cap candidat, es computen com a vots en blanc.
20.4 Es consideraran vots vàlids els següents:
a) Els corresponents a sobres en els quals hi hagi dues o més paperetes on es votin les mateixes persones candidates.
Als efectes de còmput es comptabilitzarà com un sol vot.
b) Els corresponents a paperetes a les quals un o més dels noms de la llista apareguin marcats amb una creu, encerclats o subratllats, sempre que les addicions no impedeixin llegir cap dels noms de les persones candidates.
20.5 Es consideraran vots nuls els següents:
a) Els corresponents a paperetes en les quals hi hagi noms ratllats o esborrats, o bé hi constin inscripcions no pròpies del contingut de les paperetes.
b) Els corresponents a sobres en els quals s'hagin introduït dues o més paperetes on es votin diferents persones candidates o persones candidates de diferents censos.
c) Els que siguin emesos en paperetes que no corresponguin al model aprovat pel comitè electoral.
21.1 Dins dels dos dies següents a l'acte de proclamació de persones candidates i de proclamació d'electes, es podrà interposar recurs davant la Junta Electoral, la qual haurà d'emetre resolució en un termini màxim de dos dies posteriors a la interposició.
21.2 Estan legitimats per interposar aquest recurs les persones candidates electes proclamades i les no proclamades.
Es deroga el Decret 232/2003, de 23 de setembre, pel qual s'estableix el procediment electoral de les confraries de pescadors i les seves federacions (DOGC núm. 3985, de 10.10.2003).
Barcelona, 15 de juliol de 2008
I Elecció de les persones membres de la junta general de les confraries de pescadors
C: data de publicació de l'Ordre de convocatòria al DOGC (article 2.1).
C+1: dia en què el capítol ha de trametre a la Direcció General de Pesca i Acció Marítima la relació de persones membres que han de formar el comitè electoral (article 8.7).
C+2: darrer dia per a la constitució de la Junta Electoral (article 8.7) i darrer dia perquè els capítols i les federacions territorials i la Federació Nacional Catalana trametin el pla electoral a la Direcció General de Pesca i Acció Marítima (article 12.1).
C+2+1: darrer dia per a la constitució dels comitès electorals (article 8.7).
C+6: darrer dia perquè el capítol trameti el llistat d'armadors/es i treballadors/es per al cens provisional (article 5.2).
C+7: el comitè electoral publica el cens electoral i l'organigrama al tauler d'anuncis de les confraries, als serveis territorials i serveis centrals del Departament d'Agricultura, Alimentació i Acció Rural, durant set dies, període en el qual es poden formular reclamacions davant els comitès electorals, i el capítol remet un duplicat del cens a la Junta Electoral (article 5.2).
C+7+7: darrer dia d'exposició del cens provisional i de presentació de reclamacions al cens (article 5.2).
C+7+7+2: termini màxim perquè el Comitè Electoral resolgui les reclamacions presentades contra el cens provisional (article 5.2).
C+7+7+2+2: darrer dia per a la interposició de recurs davant la Junta Electoral contra la resolució del comitè electoral sobre les reclamacions del cens provisional (article 21.1).
C+7+7+2+2+2: darrer dia perquè la Junta Electoral emeti resolució sobre els recursos interposats contra les resolucions del comitè electoral de les reclamacions efectuades sobre el cens provisional (article 21.1).
Pc=C+7+7+2+2+2+1: publicació del cens definitiu al tauler d'anuncis de les confraries, als serveis territorials i serveis centrals del Departament d'Agricultura, Alimentació i Acció Rural i comunicació del capítol a la Junta Electoral, si escau, del supòsit de no-existència de paritat en la representativitat (article 12).
La publicació del cens definitiu es podrà avançar en funció de la inexistència de reclamacions i/o recursos en relació al cens provisional.
En aquest supòsit, es publicaran l'endemà a la finalització dels terminis d'interposició corresponents (article 13.1).
Pc+7: darrer dia per a la presentació de candidatures a la Junta General, davant el comitè electoral (article 6).
Pc+7+1: el comitè electoral fa la proclamació provisional de les persones candidates (article 6).
Pc+7+1+2: darrer dia d'interposició de recurs davant de la Junta Electoral contra la resolució dels comitès electorals de proclamació de persones candidates (article 21.1).
Pc+7+1+2+2: darrer dia de resolució per part de la Junta Electoral dels recursos interposats contra la resolució dels comitès electorals de proclamació de candidats (article 21.1).
Pr=Pc+7+1+2+2+1: proclamació definitiva de les persones candidates.
Pr+1: inici de la campanya electoral (article 14).
Pr+1+10: finalització de la campanya electoral (article 14) i darrer dia per a la comunicació del comitè electoral a la Junta Electoral segons la qual assumeix les funcions de la mesa electoral (article 8.7).
Ejg= constitució de la mesa electoral, dia de votació, el Comitè electoral fa l'escrutini, proclama les persones electes i es constitueix de manera provisional la Junta General (article 16.6).
Ejg+2: darrer dia d'interposició de recurs davant la Junta Electoral contra la proclamació de persones electes (article 21.1).
Ejg+2+2: darrer dia de resolució per la Junta Electoral dels recursos contra la proclamació de persones electes (article 21.1).
COjg=Ejg+2+2+1: constitució definitiva de la Junta General (article 17).
II Eleccions al capítol i patró o patrona major de les confraries de pescadors
COjg+2: darrer dia de presentació de candidatures al capítol i patró o patrona major de les confraries de pescadors (article 13.1).
COjg+2+1: el comitè electoral fa la proclamació provisional de les persones candidates, i es publica al tauler d'anuncis de la confraria de pescadors, als serveis territorials i als serveis centrals del Departament d'Agricultura, Alimentació i Acció Rural (article 13.1).
COjg+2+1+2: darrer dia per interposar recurs davant de la Junta Electoral contra la proclamació de persones candidates (article 21.1).
COjg+2+1+2: darrer dia perquè la Junta Electoral emeti resolució sobre els recursos interposats contra la proclamació de persones candidates (article 21.1).
COjg+2+1+2+1: proclamació definitiva de les persones candidates.
En aquest supòsit, la proclamació definitiva serà l'endemà del termini màxim d'interposició del recurs (article13.1).
Ec= dia de votació i escrutini per elegir les persones vocals del capítol i patró o patrona major de les confraries de pescadors, i el comitè electoral proclama els electes.
Constitució provisional del capítol (article 17).
Ec+2: darrer dia per presentar recurs davant la Junta Electoral contra la proclamació d'electes (article 21.1).
Ec+2+2: darrer dia perquè la Junta Electoral emeti resolució sobre els recursos presentats contra la proclamació d'electes (article 21.1).
Coft=Ec+2+2+1: constitució definitiva del capítol i nomenament del seu patró o patrona major.
El capítol designa els vocals respectius del Ple de la Federació Territorial (article 17).
III Eleccions als òrgans de govern de les federacions territorials de les confraries de pescadors.
COft+1: els presidents o presidentes de les federacions territorials de les confraries de pescadors convoquen el Ple de la Federació Territorial per elegir els òrgans de govern de les federacions territorials i es constitueixen els comitès electorals corresponents (art 18.1).
Coft+1+5: darrer dia per a la presentació de persones candidates a president o presidenta i membres del comitè executiu de les federacions territorials (article 13.1).
COft+1+5+1: el comitè electoral fa la proclamació provisional de les persones candidates (article 13.1).
COft1+5+1+2: darrer dia d'interposició del recurs contra la proclamació de persones candidates pel comitè electoral davant de la Junta Electoral (article 21.1).
Coft+1+5+1+2+2: darrer dia perquè la Junta Electoral emeti resolució sobre els recursos contra la resolució del comitè electoral sobre la proclamació de persones candidates (article 21.1).
Coft+1+5+1+2+2+1: proclamació definitiva de les persones candidates.
Eft= constitució de la mesa electoral, dia de votació, escrutini i proclamació provisional de persones electes pel comitè electoral, del president o de la presidenta i dels membres dels comitès executius de les federacions territorials.
Constitució provisional dels òrgans de govern de les federacions territorials (article 18.1).
Eft+2: darrer dia per interposar recurs davant la Junta Electoral contra la proclamació de persones electes (article 21.1).
Eft+2+2: darrer dia perquè la Junta Electoral emeti resolució sobre els recursos interposats contra la proclamació de persones electes (article 21.1).
Cofn=Eftt+2+2+2+1: constitució definitiva dels òrgans de govern de les federacions territorials.
IV Eleccions als òrgans de govern de la Federació Nacional Catalana de Confraries de Pescadors
Cofn+1: el president o la presidenta de la Federació Nacional Catalana de Confraries de Pescadors convoca el Ple de la Federació Nacional per elegir els òrgans de govern de les federacions territorials i constituir els comitès electorals corresponents (article 18.1).
COfn+1+5: darrer dia per a la presentació de persones candidates als òrgans de govern de la Federació Nacional (article 13.1).
Cofn1+5+1: el comitè electoral fa la proclamació provisional de les persones candidates (article 13.1).
Cofn+1+5+1+2: darrer dia d'interposició del recurs contra la proclamació de persones candidates pel comitè electoral davant de la Junta Electoral (article 21.1).
Cofn+1+5+1+2+2: darrer dia perquè la Junta Electoral resolgui els recursos contra la resolució del comitè electoral sobre la proclamació de persones candidates (article 18.2).
Cofn+1+5+1+2+2+1: proclamació definitiva de les persones candidates.
Efn: constitució de la mesa electoral, dia de votació, escrutini i proclamació provisional de persones electes pel comitè electoral del president o la presidenta i dels membres del comitè executiu de la Federació Nacional Catalana de Confraries de Pescadors.
Constitució provisional dels òrgans de govern de la Federació Nacional (article 18.1).
Efn+2: darrer dia per interposar recurs davant la Junta Electoral contra la proclamació d'electes (article 21.1).
Efn+2+2: darrer dia perquè la Junta Electoral resolgui els recursos interposats contra la proclamació de persones electes (article 21.1).
Efn+2+2+1: constitució definitiva dels òrgans de govern de la Federació Nacional.
Efn+2+2+1+3 mesos: dissolució de la Junta Electoral (article 8.6).
Aquesta dissolució es podrà avançar en funció de la inexistència del recurs a què fa referència l'article 21.1 del Decret.
En aquest supòsit la dissolució serà l'endemà del termini màxim d'interposició del recurs (article 13.1).
Pc: publicació del cens definitiu.
Pr: proclamació definitiva de persones candidates a vocals de la Junta General.
Ejg: dia de votació de la Junta General de les confraries de pescadors.
COjg: constitució de la Junta General de les confraries de pescadors.
Ec: dia de votació del capítol i president o presidenta de les confraries.
Coft: convocatòria d'eleccions als òrgans de govern de les federacions territorials.
Eft: dia de votació de les eleccions als òrgans de govern de les federacions territorials.
COfn: convocatòria d'eleccions als òrgans de govern de la Federació Nacional.
Efn: dia de votació de les eleccions als òrgans de govern de la Federació Nacional Catalana de Confraries de Pescadors.